ก.ล.ต. เปิดรับสมัครคัดเลือกรองเลขาธิการ ก.ล.ต. 3 – 18 ม.ค.62
ก.ล.ต. เปิดรับสมัครคัดเลือกรองเลขาธิการ ก.ล.ต. 3 - 18 ม.ค.62
27 ธ.ค. 2561

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดรับสมัครบุคคลเพื่อเข้ารับการพิจารณาคัดเลือกเป็นรองเลขาธิการ ก.ล.ต. ดูแลสายงานระดมทุนผู้สนใจสามารถยื่นใบสมัครได้ตั้งแต่วันที่ 3 – 18 มกราคม 2562
ทั้งนี้สำนักงาน ก.ล.ต. เปิดรับสมัครบุคคลเพื่อเข้ารับการพิจารณาคัดเลือกในตำแหน่งรองเลขาธิการ ก.ล.ต. รับผิดชอบในสายงานระดมทุน จำนวน 1 อัตรา ซึ่งผู้สมัครจะต้องมีคุณสมบัติและไม่มีลักษณะต้องห้ามตามที่กำหนด
โดย ก.ล.ต. จะเป็นผู้พิจารณาคัดเลือกบุคคลโดยคำนึงถึงความรู้ความสามารถและความเชี่ยวชาญด้านตลาดทุนและประสบการณ์อื่น อันจะเป็นประโยชน์ต่อการปฏิบัติหน้าที่ รวมถึงคุณลักษณะด้านธรรมาภิบาล ตลอดจนพฤติกรรมที่สอดคล้องกับจรรยาบรรณที่ดี โดยเป็นการเปิดรับสมัครจากบุคคลทั่วไป และพนักงาน ก.ล.ต. ด้วย